  Майя Бывальцева Ижкарын «Пельняньлэн дунневыл нуналэз» фестиваль ортчиз. Удмуртилэн шоркараз со 1-тӥысен 11-тӥ тулыспалозь мынӥз. Куинетӥез фестиваль сяме пырем пресс-конференциен усьтӥськиз, отын Удмуртиысь политикъёс, лулчеберет но тодос удысын ужасьёс пельнянь кутӥзы. 2-тӥысен 9-тӥ тулыспалозь пӧртэм пуштросэн пельнянь кутонъя дышетонъёс ортчизы. 11-тӥ тулыспалэ Шор карлудын одӥг интыын тужгес трос пельнянь сиёнъя дунневыл рекорд пуктон мынӥз. Ижкарын «Пельняньлэн дунневыл нуналэз» фестивальлы йылпумъянъёс лэсьтӥзы Вормонэз пусйыны «Интеррекорд» агентстволэн кивалтӥсез Владислав Копылов лыктӥз. Рекордэз юнматон понна 6 часкын 70 сюрс пельнянь сиыны кулэ вал — нимысьтыз счётчикын со лыдпус ӝуатӥськиз ужрад йылпумъяськытозь ӝыны часлэсь азьвыл. Шулдыръяськонэ лыктэмъёс 74 сюрс 59 пельнянь сиизы. Со сяна, Шор карлудын 6 но ӝыны тонна кынтэм пельнянь вузазы. Фестивале Удмуртиысь но Россиысь 21 огазеяськонъёс пельняньзэс ваизы. Сиён-юонъя «Зарни пельнянь» премилэн номинациосаз вормизы: «Ресторанын куноятон» — «Барвинок» кафе, «Mozzo» ресторан «Пельнянь поттон, скал сӥлен пельнянь» — ИП Степанова Т.А., Эгра ёрос «Крестьян пельнянь» — «Агрофирма «Мясо» акционер огазеяськон «Дорын кадь лэсьтэм пельнянь» — «РусОпт» вузкарон марка. Ижкарын «Пельняньлэн дунневыл нуналэз» 16 фото Тегъёс: Туризм Ижкар Удмуртия фестиваль пельнянь Удмуртиысьтуризм  